രാഷ്ട്രപതിയുടെ പോലീസ് മെഡലുകള് പ്രഖ്യാപിച്ചു കേരളത്തില് നിന്നും മെഡലിന് അര്ഹരായത് 11 പേര് ന്യൂഡല്ഹി: രാഷ്ട്രപതിയുടെ പോലീസ് മെഡലുകള് പ്രഖ്യാപിച്ചു. കേരളത്തില് നിന്ന് 11 പൊലീസ് ഉദ്യോഗസ്ഥരാണ് ഇക്കൊല്ലത്തെ പോലീസ് മെഡലിന് അര്ഹരായത്. വിശിഷ്ട സേവനത്തിനുള്ള ഒരു മെഡലും സ്തുത്യര്ഹ സേവനത്തിനുള്ള 10 മെഡലുകളുമാണ് കേരളത്തില് നിന്നുള്ള ഉദ്യോഗസ്ഥര് നേടിയത്. എ.ഡി.ജി.പി യോഗേഷ് ഗുപ്ത വിശിഷ്ടസേവനത്തിനുളള രാഷ്ട്രപതിയുടെ പോലീസ് മെഡല് നേടി. ഐ.ജി ജി.സ്പര്ജന് കുമാര്, എസ്.പിമാരായ ബി.കൃഷ്ണകുമാര്, ടോമി സെബാസ്റ്റ്യന് റിട്ട., ഡിവൈ.എസ്.പിമാരായ അശോകന്.എ, റിട്ട., അരുണ് കുമാര്.എസ്, ഇന്സ്പെക്ടര് സജി കുമാര്.ബി, ആംഡ് പോലീസ് സബ് ഇന്സ്പെക്ടര് കിഴക്കേ വീട്ടില് ഗണേഷന്, സബ് ഇന്സ്പെക്ടര് സിന്ധു പി.വി, അസിസ്റ്റന്റ് സബ് ഇന്സ്പെക്ടര്മാരായ സന്തോഷ് കുമാര് സദാശിവന്, സതീശന്. എം എന്നിവര്ക്കാണ് സ്തുത്യര്ഹസേവനത്തിനുളള രാഷ്ട്രപതിയുടെ പോലീസ് മെഡല് ലഭിച്ചത്. നിലവില് ബിവറേജസ് കോര്പ്പറേഷന് ചെയര്മാന് ആന്റ് മാനേജിംഗ് ഡയറക്ടറാണ് യോഗേഷ് ഗുപ്ത. ഏഴുവര്ഷത്തോളം ഡല്ഹിയിലും കൊല്ക്കത്തയിലും എന്ഫോഴ്സ്മെന്റ് ഡയറക്ടറേറ്റില് അദ്ദേഹം പ്രവര്ത്തിച്ചിട്ടുണ്ട്. തിരുവനന്തപുരം, കൊല്ലം ജില്ലകളില് എസ്.പിയായും സാമ്ബത്തിക കുറ്റാന്വേഷണ വിഭാഗം, റോഡ് സേഫ്റ്റി ട്രാഫിക്ക്, ഇന്റലിജന്സ്, അഡ്മിനിസ്ട്രേഷന് എന്നിവിടങ്ങളില് ഐ.ജിയായും അദ്ദേഹം സേവനം അനുഷ്ഠിച്ചിട്ടിട്ടുണ്ട്. സപ്ലൈകോ, കേരളാ ഫിനാന്ഷ്യല് കോര്പ്പറേഷന് എന്നിവിടങ്ങളില് സി.എം.ഡി ആയിരുന്നു. സി.ബി.ഐയിലും അദ്ദേഹം പ്രവര്ത്തിച്ചിരുന്നു. ക്രൈംബ്രാഞ്ച് തിരുവനന്തപുരം റെയ്ഞ്ച് ഐ.ജിയാണ് ജി.സ്പര്ജന് കുമാര്. തിരുവനന്തപുരം സിറ്റി പോലീസ് കമ്മീഷണറായും അദ്ദേഹം സേവനം അനുഷ്ഠിച്ചിട്ടുണ്ട്. ട്രാഫിക്ക് സൗത്ത് സോണ് വിഭാഗം എസ്.പിയായ ബി.കൃഷ്ണകുമാര് ക്രൈംബ്രാഞ്ചില് സേവനം അനുഷ്ഠിക്കുകയും പോലീസ് ആസ്ഥാനത്തെ സ്പെഷ്യല് സെല് എസ്.പിയുടെ അധികച്ചുമതല വഹിക്കുകയും ചെയ്തിരുന്നു. തിരുവനന്തപുരം, കൊല്ലം, ആലപ്പുഴ, എറണാകുളം എന്നിവിടങ്ങളില് ഡിവൈ.എസ്.പിയായും അദ്ദേഹം പ്രവര്ത്തിച്ചിട്ടുണ്ട്. എറണാകുളം ക്രൈംബ്രാഞ്ച് എസ്.പിയായി വിരമിച്ച ടോമി സെബാസ്റ്റ്യന് ട്രാഫിക്ക് സൗത്ത് സോണ് എസ്.പി, സിവില് സപ്ലൈസ് കോര്പ്പറേഷന് വിജിലന്സ് ഓഫീസര് എന്നീ നിലകളിലും പ്രവര്ത്തിച്ചു. 2000 ല് അദ്ദേഹത്തിന് മുഖ്യമന്ത്രിയുടെ പോലീസ് മെഡല് ലഭിച്ചിരുന്നു. കൊല്ലം ഡിവൈ.എസ്.പിയായി വിരമിച്ച അശോകന്. എ വിജിലന്സ്, കൊട്ടാരക്കര, ജില്ലാ ക്രൈംബ്രാഞ്ച് എന്നിവിടങ്ങളില് സേവനം അനുഷ്ടിച്ചിട്ടുണ്ട്. 2016 ലും 2021 ലും അദ്ദേഹം മുഖ്യമന്ത്രിയുടെ പോലീസ് മെഡലിന് അര്ഹനായി. പോലീസ് ട്രെയിനിംഗ് കോളേജ് വൈസ് പ്രിന്സിപ്പലാണ് ഡിവൈഎസ്പി അരുണ് കുമാര്. ഇക്കൊല്ലത്തെ മുഖ്യമന്ത്രിയുടെ പോലീസ് മെഡല് അദ്ദേഹം കരസ്ഥമാക്കിയിട്ടുണ്ട്. വിജിലന്സ്, ക്രൈംബ്രാഞ്ച്, പോലീസ് ആസ്ഥാനം എന്നിവിടങ്ങളില് അദ്ദേഹം ജോലി ചെയ്തിരുന്നു. തിരുവനന്തപുരം വിജിലന്സ് സ്പെഷ്യല് സെല്ലില് ജോലി ചയ്യെുകയാണ് സജി കുമാര് ബി. 2012 ല് മുഖ്യമന്ത്രിയുടെ പോലീസ് അദ്ദേഹത്തിന് മെഡല് ലഭിച്ചിരുന്നു. കണ്ണൂര് ആസ്ഥാനമായുളള കേരളാ ആംഡ് പോലീസ് നാലാം ബറ്റാലിയനിലെ ആംഡ് പോലീസ് സബ് ഇന്സ്പെക്ടറാണ് ഗണേശന്. 2017 ല് മുഖ്യമന്ത്രിയുടെ പോലീസ് മെഡലിന് അദ്ദേഹം അര്ഹനായിട്ടുണ്ട്. തൃശ്ശൂര് സിറ്റി വനിതാ പോലീസ് സ്റ്റേഷന് സബ് ഇന്സ്പെക്ടറാണ് സിന്ധു പി വി. 2017 ല് സിന്ധു മുഖ്യമന്ത്രിയുടെ പോലീസ് മെഡല് നേടി. വിജിലന്സ് തിരുവനന്തപുരം മരുതംകുഴി യൂണിറ്റില് ജോലി ചെയ്യുകയാണ് സന്തോഷ് കുമാര് എസ്. 2009 ല് മുഖ്യമന്ത്രിയുടെ പോലീസ് മെഡല് അദ്ദേഹത്തിന് ലഭിച്ചിരുന്നു. അസിസ്റ്റന്റ് സബ് ഇന്സ്പെക്ടറായ സതീശന് എം തൃശ്ശൂര് റൂറലിലെ കൊരട്ടി പെലീസ് സ്റ്റേഷനില് ആണ്. 2013 ല് മുഖ്യമന്ത്രിയുടെ പോലീസ് മെഡല് അദ്ദേഹം നേടിയിട്ടുണ്ട്.